|  |
| --- |
| Številka: 007-307/2025/11 3130 |
| Ljubljana, 12. 9. 2025 |
| EVA: 2025-3130-0023 |
| GENERALNI SEKRETARIAT VLADE REPUBLIKE SLOVENIJEgp.gs@gov.si |
| **ZADEVA:** **Predlog odloka o ustanovitvi Komisije Vlade Republike Slovenije za ugovor vesti vojaški dolžnosti – predlog za obravnavo** |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, [163/22](http://www.uradni-list.si/1/objava.jsp?sop=2022-01-4191) in 57/25 – ZF) je Vlada Republike Slovenije na … seji pod točko … dne ………. sprejela naslednji S K L E P:1. Vlada Republike Slovenije je izdala Odlok o ustanovitvi Komisije Vlade Republike Slovenije za ugovor vesti vojaški dolžnosti, ki se objavi v Uradnem listu Republike Slovenije.2. Z dnem uveljavitve odloka iz prejšnje točke preneha veljati Sklep Vlade Republike Slovenije o imenovanju Komisije Vlade Republike Slovenije za ugovor vesti vojaški dolžnosti, št. 01203-31/2006/5 z dne 27. 7. 2006. Barbara Kolenko Helbl generalna sekretarka vladePriloga: * Odlok o ustanovitvi Komisije Vlade Republike Slovenije za ugovor vesti vojaški dolžnosti.

Prejmejo:* Ministrstvo za javno upravo,
* Zdravniška zbornica Slovenije,
* Društvo psihologov Slovenije,
* Ministrstvo za notranje zadeve,
* Ministrstvo za obrambo,
* Uprava Republike Slovenije za zaščito in reševanje,
* Ministrstvo za zdravje,
* Ministrstvo za pravosodje,
* Filozofska fakulteta Univerze v Ljubljani,
* Zavod Mirovni inštitut Ljubljana,
* Ministrstvo za delo, družino, socialne zadeve in enake možnosti,
* Generalni sekretariat Vlade RS, Sektor za podporo dela KK Generalni sekretariat Vlade RS, Sektor za podporo dela KKAZ.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Franc Props, minister za javno upravo
* Jure Trbič, državni sekretar, Ministrstvo za javno upravo
* Gaja Štovičej, generalna sekretarka, Ministrstvo za javno upravo
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| O priznanju pravice do ugovora vesti vojaški dolžnosti odločajo za območje več občin komisije, ki jih imenuje ministrstvo, pristojno za upravo (43. člen ZVojD). Zoper odločitev komisije lahko prosilec vloži pritožbo.V skladu s 44. členom ZVojD o pritožbah zoper odločbe komisij iz prejšnjega člena odloča komisija, ki jo imenuje Vlada Republike Slovenije. Z Odlokom o ustanovitvi Komisije Vlade Republike Slovenije za ugovor vesti vojaški dolžnosti bo ustanovljena predmetna komisija. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA/**NE** |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t+1 | t+2 | t+3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**Gradivo nima finančnih posledic. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/**NE** |
| **11. Gradivo je uvrščeno v delovni program vlade:** | DA/**NE** |
|  mag. Franc Props minister  |

Številka:

Datum:

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, [163/22](http://www.uradni-list.si/1/objava.jsp?sop=2022-01-4191" \t "_blank" \o "Zakon o spremembah Zakona o Vladi Republike Slovenije) in 57/25 – ZF) je Vlada Republike Slovenije na … seji pod točko … dne ………. sprejela naslednji

## S K L E P:

1. Vlada Republike Slovenije je izdala Odlok o ustanovitvi Komisije Vlade Republike Slovenije za ugovor vesti vojaški dolžnosti, ki se objavi v Uradnem listu Republike Slovenije.

2. Z dnem uveljavitve odloka iz prejšnje točke, preneha veljati Sklep Vlade Republike Slovenije o imenovanju Komisije Vlade Republike Slovenije za ugovor vesti vojaški dolžnosti, št. 01203-31/2006/5 z dne 27. 7. 2006.

 Barbara Kolenko Helbl

 generalna sekretarka vlade

Priloga:

* Odlok o ustanovitvi Komisije Vlade Republike Slovenije za ugovor vesti vojaški dolžnosti.

Prejmejo:

* Ministrstvo za javno upravo,
* Zdravniška zbornica Slovenije,
* Društvo psihologov Slovenije,
* Ministrstvo za notranje zadeve,
* Ministrstvo za obrambo,
* Uprava Republike Slovenije za zaščito in reševanje,
* Ministrstvo za zdravje,
* Ministrstvo za pravosodje,
* Filozofska fakulteta Univerze v Ljubljani,
* Zavod Mirovni inštitut Ljubljana,
* Ministrstvo za delo, družino, socialne zadeve in enake možnosti,
* Generalni sekretariat Vlade RS, Sektor za podporo dela KKAZ.

PRILOGA - PREDLOG

Na podlagi 44. člena Zakona o vojaški dolžnosti (Uradni list RS, št. [108/02](https://www.uradni-list.si/glasilo-uradni-list-rs/vsebina/2002-01-5309) – uradno prečiščeno besedilo) Vlada Republike Slovenije izdaja

**ODLOK O USTANOVITVI KOMISIJE VLADE REPUBLIKE SLOVENIJE ZA UGOVOR VESTI VOJAŠKI DOLŽNOSTI**

1. člen

(1) S tem odlokom se ustanovi Komisija Vlade Republike Slovenije za ugovor vesti vojaški dolžnosti (v nadaljnjem besedilu: komisija).

(2) Komisija odloča o pritožbah zoper odločbe komisij, ki jih imenuje ministrstvo, pristojno za upravo, o priznanju pravice do ugovora vesti vojaški dolžnosti.

2. člen

(1) Člani komisije so:

1. predstavnik ministrstva, pristojnega za upravo, predsednik,

2. predstavnik ministrstva, pristojnega za pravosodje, član,

3. predstavnik ministrstva, pristojnega za zdravstveno varstvo, član,

4. predstavnik ministrstva, pristojnega za socialno varstvo, član,

5. predstavnik ministrstva, pristojnega za notranje zadeve, član,

6. predstavnik ministrstva, pristojnega za obrambo, član,

7. predstavnik Uprave Republike Slovenije za zaščito in reševanje, član,

8. predstavnik Zdravniške zbornice Slovenije, član,

9. predstavnik Društva psihologov Slovenije, član,

10. predstavnik Univerze v Ljubljani, Filozofske fakultete, član,

11. predstavnik Zavoda Mirovni inštitut Ljubljana, član.

(2) Predsednik in člani imajo namestnike.

(3) Če je predsednik ali član komisije zadržan, ga nadomešča njegov namestnik.

(4) Predsednika, njegovega namestnika, člane in njihove namestnike imenuje Vlada Republike Slovenije.

3. člen

(1) Strokovne podlage in administrativno-tehnično podporo za komisijo zagotavlja pristojna služba ministrstva, pristojnega za upravo.

(2) Ministrstvo, pristojno za upravo, zagotavlja tudi finančna in druga sredstva za delo komisije.

(3) Vse naloge v zvezi z evidentiranjem udeležbe na seji in plačevanjem stroškov opravlja pristojna služba ministrstva, pristojnega za upravo.

4. člen

(1) Predsednik in člani praviloma sodelujejo in odločajo neposredno na sejah, lahko pa tudi na spletnih sejah, ki jih izvedejo z uporabo spletnih orodij.

(2) Predsednik skliče sejo na pobudo pristojne službe ministrstva, pristojnega za upravo. Sklic seje s predlogom dnevnega reda ter gradivom v prilogi predsednik pošlje članom praviloma deset dni pred dnem, določenim za sejo komisije. Gradivo za sejo pripravi pristojna služba ministrstva, pristojnega za upravo.

(3) Predsednik lahko izjemoma skliče sejo tudi v krajšem roku, kakor je določen v prejšnjem odstavku.

(3) Če se predsednik ali član seje ne more udeležiti, mora to pravočasno, vsaj en dan pred sejo, sporočiti pristojni službi ministrstva, pristojnega za upravo.

5. člen

(1) Predsednik začne, vodi in zaključi sejo komisije ter skrbi za nemoten potek seje.

(2) Predsednik mora skrbeti, da se pri delu komisije upoštevajo določbe zakona, ki ureja vojaško dolžnost, in podzakonski predpisi, izdani na njegovi podlagi, ter določbe zakona, ki ureja splošni upravni postopek.

(3) O vseh vprašanjih procesnega vodstva odloča predsednik po predhodnem posvetovanju s člani.

(4) Komisija je sklepčna, če se je udeleži več kot polovica njenih članov.

(5) Svoje odločitve komisija sprejme z večino glasov navzočih članov. Glasovanje je javno. Izid glasovanja ugotovi predsednik.

(6) O sejah komisije se vodi zapisnik, ki ga podpišeta predsednik in zapisnikar. Zapisnik vsebuje čas seje, imena in priimke navzočih ter bistvene podatke o poteku seje in sklepe, ki jih je komisija sprejela.

(7) Na podlagi ugotovljenih dejstev v pritožbenem postopku priznanja pravice do ugovora vesti vojaški dolžnosti komisija prosilcu izda pisno odločbo.

(8) Dokončno odločbo komisija pošlje tudi upravnemu organu, pristojnemu za obrambne zadeve, ki prosilca vodi v vojaški evidenci.

6. člen

Člani komisije, ki so javni uslužbenci državne uprave, opravljajo naloge iz drugega odstavka 1. člena odloka v okviru svojih rednih delovnih obveznosti.

7. člen

Komisija o svojem delu letno poroča Vladi Republike Slovenije.

PREHODNI IN KONČNI DOLOČBI

8. člen

(1) Ministrstvo, pristojno za upravo, v treh dneh po uveljavitvi tega odloka pozove državne organe in pravne osebe iz prvega odstavka 2. člena tega odloka, da predlagajo svoje predstavnike v komisiji.

(2) Vlada Republike Slovenije imenuje predsednika in člane komisije ter njihove namestnike v treh mesecih po uveljavitvi tega odloka.

9. člen

Z dnem uveljavitve tega odloka preneha delovati komisija, imenovana na podlagi Sklepa Vlade Republike Slovenije, št. 01203-31/2006/5 z dne 27. 7. 2006.

10. člen

Ta odlok začne veljati naslednji dan po objavi v Uradnem listu Republike Slovenije.

Št.

Ljubljana,

EVA 2025-3130-0023

 Vlada Republike Slovenije

 dr. Robert Golob

 predsednik

**Obrazložitev:**

Priznanje pravice do ugovora vesti vojaški dolžnosti ureja Zakon o vojaški dolžnosti (Uradni list RS, št. 108/02 – uradno prečiščeno besedilo; v nadaljevanju: ZVojD), ki v 43. členu določa:

O priznanju pravice do ugovora vesti vojaški dolžnosti odločajo za območje več občin komisije (komisija 1. stopnje, opomba ministrstva), ki jih imenuje ministrstvo, pristojno za upravo. V komisijo iz prejšnjega odstavka se imenujejo socialni delavec, psiholog in zdravnik, ki niso v rednem ali pogodbenem delovnem razmerju z organi, pristojnimi za obrambne zadeve, ter predstavnika upravnih organov, pristojnih za notranje zadeve in za obrambo ali za zaščito in reševanje. Predsednik komisije ne more biti predstavnik upravnega organa, pristojnega za obrambne zadeve. Člani komisije imajo namestnike.

Komisija v postopku obravnave prošnje vojaškega obveznika za priznanje ugovora vesti preveri vse navedbe vojaškega obveznika, po potrebi zbere tudi ustrezna dokazila in opravi razgovor s prosilcem.

Komisija mora o prošnji odločiti v šestih oziroma v treh mesecih, če gre za vojaka med služenjem vojaškega roka, od dneva, ko je bila vložena.

Pri odločitvi komisija upošteva želje prosilca, v kateri dejavnosti želi opraviti nadomestno civilno službo, če je to mogoče.

Zoper odločitev komisije lahko prosilec vloži pritožbo v 15 dneh od dneva, ko je prejel odločitev komisije. Pritožba ne zadrži izvršitve odločbe.

Ugovora vesti vojaški dolžnosti ni mogoče priznati tistemu, ki ima dovoljenje za nošenje ali posest orožja, ki je bil kaznovan zaradi nelegalne posesti orožja ali kaznivega dejanja, storjenega z nasiljem, oziroma tistemu, ki opravlja pridobitno dejavnost, ki je povezana z orožjem.

**44. člen ZVojD nadalje določa, da o pritožbah zoper odločbe komisij iz prejšnjega člena odloča komisija, ki jo imenuje Vlada Republike Slovenije.**

Komisijo sestavljajo poleg zdravnika in psihologa predstavniki ministrstev, pristojnih za pravosodje, upravo, zdravstveno in socialno varstvo, notranje zadeve, obrambo, zaščito in reševanje, znanstvenih ali strokovnih organizacij ter neodvisnih organizacij, ki se ukvarjajo s kulturo miru in nenasilja. Člani komisije imajo namestnike.

Ministrstvo za javno upravo je prejelo pritožbo zoper odločbo komisije 1. stopnje.

Ministrstvo za javno upravo je vsebinsko in procesno pregledalo prejeto pritožbo in ob tem ugotovilo, da ni pristojno za reševanje navedene pritožbe ampak je za to pristojna komisija, ki jo v skladu s 44. členom ZVojD imenuje Vlada RS.

Po nadaljnjem ugotavljanju ustrezne stvarne pristojnosti za odločanje o vloženi pritožbi, je ministrstvo ugotovilo, da Komisija iz 44. člena ZVojD ne deluje (več). Komisija je bila nazadnje imenovana s sklepom Vlade RS o imenovanju Komisije Vlade Republike Slovenije za ugovor vesti vojaški dolžnosti št. 01203-31/2006/5 dne 27. 7. 2006. Navedene komisije ni več na seznamu delovnih teles Vlade RS (<https://www.gov.si/zbirke/delovna-telesa/>), zato je potrebno Komisijo Vlade RS za ugovor vesti vojaške dolžnosti ponovno ustanoviti. Sklican je bil sestanek s predstavniki Ministrstva za obrambo, Ministrstva za notranje zadeve ter Službe vlade za zakonodajo, ki so zaključili, da Ministrstvo za javno upravo pripravi ustrezno vladno gradivo za ustanovitev Komisije, ki jo določa 44. člen ZVojD.

V skladu s Priporočili za pripravo vladnih gradiv glede ustanovitev vladnih delovnih teles, spremembe vladnih delovnih teles ter prenehanja delovanja vladnih delovnih teles, ki jih je pripravila Služba vlade za zakonodajo v sodelovanju z Generalnim sekretariatom Vlade Republike Slovenije (dokument, št. 02300-6/2019/11 z dne 15. 11. 2019), smo pripravili ustrezno vladno gradivo za ustanovitev komisije. Odlok, s katerim se ustanavlja predmetna komisija, vsebuje tudi določbe o delovanju in poslovanju Komisije: sklepčnost Komisije, način sklicevanja njenih sej, način odločanja, pisanje zapisnika, administrativno – tehnično podporo, strokovne podlage, roke za odločanje.

V odloku je predvideno, da le ta začne veljati naslednji dan po objavi v Uradnem listu Republike Slovenije. Krajši vacatio legis od splošnega predlagamo z namenom, da se brez nadaljnjega odlašanja odloči o pravici do ugovora vesti vojaški dolžnosti, ki so jo vložili posamezniki. Odvetnik enega izmed prosilcev je že sprožil sodni spor zaradi molka organa, ker o pritožni stranke, ki jo zastopa v pritožbenem postopku zaradi ugovora vesti vojaški dolžnosti, ni bilo odločeno v zakonitem roku. Prosilci imajo pravico do odločitve o njihovi pravici v zakonitem roku, brez nepotrebnega odlašanja.